《念奴娇 其二 次子云弟韵》
宋代·郭应祥

五十头颅，早已觉、飞腾景暮。愁眼看、蜂黄蝶粉，草烟花露。

莫做阳台云雨梦，休怀渭北春天树。怅城闉、多少踏青人，红尘路。

怀古恨，凭书诉。倾国貌，障羞妒。记山阴陈迹，群贤星聚。

对景裁诗真漫与，看花不饮成虚负。问落红、千点总随流，归何处。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。